CELEX: 32017R1005
Language: fi
Date: 2017-06-15 00:00:00
Title: Komission täytäntöönpanoasetus (EU) 2017/1005, annettu 15 päivänä kesäkuuta 2017, rahoitusvälineillä käytävän kaupan keskeyttämisen ja lopettamisen ilmoitusten ja julkistamisten muotoa ja ajoitusta koskevista rahoitusvälineiden markkinoista annetun Euroopan parlamentin ja neuvoston direktiivin 2014/65/EU mukaisista teknisistä täytäntöönpanostandardeista (ETA:n kannalta merkityksellinen teksti. )

16.6.2017   
            
            
               FI
            
            
               Euroopan unionin virallinen lehti
            
            
               L 153/1
            
         KOMISSION TÄYTÄNTÖÖNPANOASETUS (EU) 2017/1005,
   annettu 15 päivänä kesäkuuta 2017,
   rahoitusvälineillä käytävän kaupan keskeyttämisen ja lopettamisen ilmoitusten ja julkistamisten muotoa ja ajoitusta koskevista rahoitusvälineiden markkinoista annetun Euroopan parlamentin ja neuvoston direktiivin 2014/65/EU mukaisista teknisistä täytäntöönpanostandardeista
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rahoitusvälineiden markkinoista sekä direktiivin 2002/92/EY ja direktiivin 2011/61/EU muuttamisesta 15 päivänä toukokuuta 2014 annetun Euroopan parlamentin ja neuvoston direktiivin 2014/65/EU (1) ja erityisesti sen 32 artiklan 3 kohdan ja 52 artiklan 3 kohdan,
   sekä katsoo seuraavaa:
   
               (1)
            
            
               Direktiivissä 2014/65/EU vahvistetaan järjestelmä, jonka mukaan kaupan keskeytykset, keskeytyksen lopettaminen ja kaupan lopettaminen on julkistettava ja annettava tiedoksi nopeasti ja tehokkaasti.
            
         
               (2)
            
            
               Sillä, että kauppapaikan ylläpitäjät ja toimivaltaiset viranomaiset julkistavat edellä mainitut tiedot verkkosivustoilla, varmistetaan niiden helppo saatavuus aiheuttamatta merkittäviä lisäkustannuksia. Tästä syystä verkkosivustolla julkistamisen olisi oltava ensisijainen tapa tietojen julkistamiseen ja samanaikaiseen levittämiseen unionissa. Jotta varmistetaan, että tiedot ovat samanaikaisesti kaikkien saatavilla, julkistamisen muulla tavoin olisi oltava mahdollista ainoastaan samanaikaisesti verkkosivustolla julkistamisen kanssa tai sen jälkeen.
            
         
               (3)
            
            
               Koska direktiivissä 2014/65/EU vahvistetun tietojenvaihdon ja yhteistyön toiminta edellyttää nopeaa ja tarkkaa viestintää, olisi säädettävä yhdenmukaisista muodoista ja yhdenmukaisesta ajoituksesta ilmoituksia ja julkistamista varten, jotta kaikki asiaankuuluvat tiedot voidaan antaa tiedoksi ja julkistaa helposti ja tehokkaasti. Se, että käytetään tällaisia muotoja ja tällaista ajoitusta, ei saisi estää käyttämästä muita muotoja tai muuta ajoitusta poikkeuksellisissa ja ennalta arvaamattomissa tilanteissa, kun tässä asetuksessa säädetyt muodot ja ajoitus eivät olisi asianmukaisia ottaen huomioon esimerkiksi koko markkinan sulkemisesta johtuva ilmoitusten suuri määrä ja kiireellisyys.
            
         
               (4)
            
            
               Johdonmukaisuuden vuoksi ja rahoitusmarkkinoiden sujuvan toiminnan varmistamiseksi on tarpeen, että tässä asetuksessa annettuja säännöksiä ja direktiivin 2014/65/EU säännöksiä sovelletaan samasta päivämäärästä lähtien.
            
         
               (5)
            
            
               Tämä asetus perustuu teknisten täytäntöönpanostandardien luonnoksiin, jotka Euroopan arvopaperimarkkinaviranomainen, jäljempänä ’EAMV’, on toimittanut komissiolle.
            
         
               (6)
            
            
               EAMV on järjestänyt avoimia julkisia kuulemisia tämän asetuksen perustana olevista teknisten täytäntöönpanostandardien luonnoksista ja pyytänyt lausunnon Euroopan parlamentin ja neuvoston asetuksen (EU) N:o 1095/2010 (2) 37 artiklan mukaisesti perustetulta arvopaperimarkkina-alan osallisryhmältä,
            
         ON HYVÄKSYNYT TÄMÄN ASETUKSEN:
   1 artikla
   Soveltamisala
   Tässä asetuksessa vahvistetaan muoto ja ajoitus seuraavia ilmoituksia ja julkistamisia varten:
   
               a)
            
            
               säännellyn markkinan ylläpitäjä tai sijoituspalveluyritys taikka monenkeskisen kaupankäyntijärjestelmän tai organisoidun kaupankäyntijärjestelmän ylläpitäjä julkistaa päätöksensä keskeyttää tai lopettaa kaupankäynti rahoitusvälineellä ja, tapauksen mukaan, siihen liittyvillä johdannaisilla taikka lopettaa keskeyttäminen;
            
         
               b)
            
            
               a alakohdassa tarkoitetut päätökset annetaan tiedoksi asianomaiselle toimivaltaiselle viranomaiselle;
            
         
               c)
            
            
               toimivaltainen viranomainen julkistaa päätöksensä keskeyttää tai lopettaa kaupankäynti rahoitusvälineellä ja, tapauksen mukaan, siihen liittyvillä johdannaisilla taikka lopettaa kaupankäynnin keskeyttäminen;
            
         
               d)
            
            
               toimivaltainen viranomainen antaa EAMV:lle ja muille toimivaltaisille viranomaisille tiedoksi päätöksensä keskeyttää tai lopettaa kaupankäynti rahoitusvälineellä ja, tapauksen mukaan, siihen liittyvillä johdannaisilla taikka lopettaa keskeyttäminen;
            
         
               e)
            
            
               ilmoituksen saanut toimivaltainen viranomainen antaa EAMV:lle ja muille toimivaltaisille viranomaisille tiedoksi päätöksensä siitä, noudattaako se d alakohdassa tarkoitettua päätöstä.
            
         2 artikla
   ’Kauppapaikan ylläpitäjän’ määritelmä
   Tässä asetuksessa ’kauppapaikan ylläpitäjällä’ tarkoitetaan jotakin seuraavista:
   
               a)
            
            
               säännellyn markkinan, monenkeskisen kaupankäyntijärjestelmän tai organisoidun kaupankäyntijärjestelmän ylläpitäjä;
            
         
               b)
            
            
               sijoituspalveluyritys, joka ylläpitää monenkeskistä kaupankäyntijärjestelmää tai organisoitua kaupankäyntijärjestelmää.
            
         3 artikla
   Kauppapaikan ylläpitäjien julkistamisten ja ilmoitusten muoto
   1.   Kauppapaikan ylläpitäjien on julkistettava 1 artiklan a alakohdassa tarkoitetut päätökset verkkosivustoillaan liitteessä olevassa taulukossa 2 vahvistetussa muodossa.
   2.   Kauppapaikan ylläpitäjien on annettava 1 artiklan a alakohdassa tarkoitetut päätökset tiedoksi asianomaiselle toimivaltaiselle viranomaiselle kyseisen viranomaisen hyväksymässä koneellisesti luettavassa vakiomuodossa käyttäen liitteessä olevassa taulukossa 2 vahvistettua muotoa.
   4 artikla
   Kauppapaikan ylläpitäjien julkistamisten ja ilmoitusten ajoitus
   1.   Kauppapaikan ylläpitäjien on julkistettava 1 artiklan a alakohdassa tarkoitetut päätökset välittömästi.
   2.   Kauppapaikan ylläpitäjät eivät saa julkistaa 1 artiklan a alakohdassa tarkoitettuja päätöksiä millään muulla tavoin ennen kuin ne on julkistettu 3 artiklan 1 kohdan mukaisesti.
   3.   Kauppapaikan ylläpitäjien on annettava 1 artiklan a alakohdassa tarkoitetut päätökset tiedoksi asianomaiselle toimivaltaiselle viranomaiselle samaan aikaan, kun ne julkistetaan, tai välittömästi sen jälkeen.
   5 artikla
   Toimivaltaisten viranomaisten julkistamisten ja ilmoitusten muoto
   1.   Toimivaltaisten viranomaisten on julkistettava 1 artiklan c alakohdassa tarkoitettu päätös verkkosivustolla liitteessä olevassa taulukossa 3 vahvistetussa muodossa.
   2.   Toimivaltaisten viranomaisten on annettava 1 artiklan d ja e alakohdassa tarkoitetut päätökset tiedoksi koneellisesti luettavassa vakiomuodossa käyttäen liitteessä olevissa taulukoissa 3 ja 4 vahvistettuja muotoja.
   6 artikla
   Toimivaltaisten viranomaisten julkistamisten ja ilmoitusten ajoitus
   1.   Toimivaltaisten viranomaisten on julkistettava 1 artiklan c alakohdassa tarkoitettu päätös välittömästi.
   2.   Toimivaltaisten viranomaisten on annettava 1 artiklan d alakohdassa tarkoitettu päätös tiedoksi samaan aikaan, kun se julkistetaan, tai välittömästi sen jälkeen.
   3.   Ilmoituksen saaneen toimivaltaisen viranomaisen on annettava 1 artiklan e alakohdassa tarkoitettu päätös tiedoksi ilman aiheetonta viivytystä saatuaan 1 artiklan d alakohdassa tarkoitetun ilmoituksen.
   7 artikla
   Voimaantulo ja soveltaminen
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 3 päivästä tammikuuta 2018.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä kesäkuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 173, 12.6.2014, s. 349.
   
      (2)  Euroopan parlamentin ja neuvoston asetus (EU) N:o 1095/2010, annettu 24 päivänä marraskuuta 2010, Euroopan valvontaviranomaisen (Euroopan arvopaperimarkkinaviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/77/EY kumoamisesta (EUVL L 331, 15.12.2010, s. 84).
   
      LIITE
      
         Taulukko 1
      
      
         Symbolitaulukko kaikkia taulukoita varten
      
      
                  SYMBOLI
               
               
                  TIETOTYYPPI
               
               
                  MÄÄRITELMÄ
               
            
                  {ALPHANUM-n}
               
               
                  Enintään n aakkosnumeerista merkkiä
               
               
                  Vapaa tekstikenttä
               
            
                  {COUNTRYCODE_2}
               
               
                  2 aakkosnumeerista merkkiä
               
               
                  ISO 3166-1 alpha-2 -standardin mukainen 2-kirjaiminen maakoodi
               
            
                  {DATE_TIME_FORMAT}
               
               
                  Päivämäärä ja kellonaika ISO 8601 -muodossa
               
               
                  Päivämäärä ja kellonaika seuraavassa muodossa:
                  
                              —
                           
                           
                              VVVV-KK-PPThh:mm:ss.Z.
                           
                        
                              —
                           
                           
                              ”VVVV” on vuosi;
                           
                        
                              —
                           
                           
                              ”KK” on kuukausi;
                           
                        
                              —
                           
                           
                              ”PP” on päivä;
                           
                        
                              —
                           
                           
                              ”T” tarkoittaa, että on käytettävä kirjainta ”T”;
                           
                        
                              —
                           
                           
                              ”hh” on tunti;
                           
                        
                              —
                           
                           
                              ”mm” on minuutti;
                           
                        
                              —
                           
                           
                              ”ss.” on sekunti;
                           
                        
                              —
                           
                           
                              ”Z” on UTC-kellonaika.
                           
                        Päivämäärät ja kellonajat ilmoitetaan UTC-aikoina.
               
            
                  {ISIN}
               
               
                  12 aakkosnumeerista merkkiä
               
               
                  ISO 6166 -standardin mukainen ISIN-koodi
               
            
                  {LEI}
               
               
                  20 aakkosnumeerista merkkiä
               
               
                  ISO 17442 -standardin mukainen oikeushenkilötunnus
               
            
                  {MIC}
               
               
                  4 aakkosnumeerista merkkiä
               
               
                  ISO 10383 -standardin mukainen kaupankäyntipaikan koodi
               
            
         
      
         Taulukko 2
      
      
         Julkistamisen ja ilmoituksen muoto, kun kauppapaikan ylläpitäjä antaa asianomaiselle toimivaltaiselle viranomaiselle tiedoksi päätöksensä keskeyttää tai lopettaa kaupankäynti rahoitusvälineellä ja siihen liittyvillä johdannaisilla; ja päätöksensä lopettaa kaupankäynnin keskeytys rahoitusvälineellä ja siihen liittyvillä johdannaisilla
      
      
                  KENTTÄ
               
               
                  ILMOITETTAVAT YKSITYISKOHTAISET TIEDOT
               
               
                  RAPORTOINNIN MUOTO
               
            
                  Julkistamisen/ilmoituksen päivämäärä ja aika
               
               
                  Kenttään merkitään julkistamisen / ilmoituksen päivämäärä ja kellonaika.
               
               
                  {DATE_TIME_FORMAT}
               
            
                  Toimen tyyppi
               
               
                  Kenttään merkitään toimen tyyppi.
               
               
                  Keskeyttäminen, lopettaminen, keskeyttämisen lopettaminen.
               
            
                  Toimen perustelut
               
               
                  Kenttään merkitään toimen perustelut.
               
               
                  {ALPHANUM-350}
               
            
                  Voimassaolo alkaa
               
               
                  Kenttään merkitään päivämäärä ja kellonaika, jolloin toimi tulee voimaan.
               
               
                  {DATE_TIME_FORMAT}
               
            
                  Voimassaolo päättyy
               
               
                  Kenttään merkitään päivämäärä ja kellonaika, johon asti toimi on voimassa.
               
               
                  {DATE_TIME_FORMAT}
               
            
                  Meneillään
               
               
                  Kenttään merkitään ”true”, jos toimi on meneillään, ja muuten ”false”.
               
               
                  ”True”– Toimi on meneillään
                  ”False”– Toimi ei ole meneillään
               
            
                  Kauppapaikka (kauppapaikat)
               
               
                  Kenttään merkitään sen kauppapaikan tai niiden kauppapaikkojen MIC-koodi(t) tai ”segment MIC” -koodit, joita toimi koskee.
               
               
                  {MIC}
                  Jos MIC-koodeja on merkittävä useita, ne erotetaan toisistaan pilkulla.
               
            
                  Liikkeeseenlaskijan nimi
               
               
                  Kenttään merkitään sen rahoitusvälineen liikkeeseenlaskijan nimi, jota toimi koskee.
               
               
                  {ALPHANUM-350}
               
            
                  Liikkeeseenlaskija
               
               
                  Kenttään merkitään sen rahoitusvälineen liikkeeseenlaskijan LEI-koodi, jota toimi koskee.
               
               
                  {LEI}
               
            
                  Rahoitusvälineen tunnus
               
               
                  Kenttään merkitään rahoitusvälineen ISIN-koodi.
               
               
                  {ISIN}
               
            
                  Rahoitusvälineen täydellinen nimi
               
               
                  Kenttään merkitään rahoitusvälineen nimi.
               
               
                  {ALPHANUM-350}
               
            
                  Rahoitusvälineeseen liittyvät johdannaiset
               
               
                  Kenttään merkitään niiden rahoitusvälineeseen liittyvien, Euroopan parlamentin ja neuvoston direktiivin 2014/65/EU (1) täsmennettyjen johdannaisten ISIN-koodi, joita toimi myös koskee.
               
               
                  {ISIN}
                  Jos ISIN-koodeja on merkittävä useita, ne erotetaan toisistaan pilkulla.
               
            
                  Muut rahoitusvälineeseen liittyvät instrumentit
               
               
                  Kenttään merkitään niiden rahoitusvälineeseen liittyvien johdannaisten ISIN-koodit, joihin toimi vaikuttaa.
               
               
                  {ISIN}
                  Jos ISIN-koodeja on merkittävä useita, ne erotetaan toisistaan pilkulla.
               
            
                  Huomautukset
               
               
                  Kenttään merkitään huomautukset.
               
               
                  {ALPHANUM-350}
               
            
         
      
         Taulukko 3
      
      
         Julkistamisen ja ilmoituksen muoto, kun toimivaltaiset viranomaiset antavat tiedoksi päätöksen keskeyttää tai lopettaa kaupankäynti rahoitusvälineellä ja siihen liittyvillä johdannaisilla tai lopettaa kaupankäynnin keskeytys rahoitusvälineellä ja siihen liittyvillä johdannaisilla
      
      
                  KENTTÄ
               
               
                  ILMOITETTAVAT YKSITYISKOHTAISET TIEDOT
               
               
                  RAPORTOINNIN MUOTO
               
            
                  Toimivaltainen viranomainen
               
               
                  Kenttään merkitään julkistamisesta / ilmoituksesta vastaavan toimivaltaisen viranomaisen lyhytnimi.
               
               
                  {ALPHANUM-10}
               
            
                  Toimivaltaisen viranomaisen jäsenvaltio
               
               
                  Kenttään merkitään julkistamisesta / ilmoituksesta vastaavan toimivaltaisen viranomaisen jäsenvaltion maakoodi.
               
               
                  {COUNTRYCODE_2}
               
            
                  Kauppapaikan ylläpitäjä toimen käynnistäjänä
               
               
                  Kenttään merkitään
                  
                              —
                           
                           
                              ”true”, jos toimen käynnistäjä on kauppapaikan ylläpitäjä; tai
                           
                        
                              —
                           
                           
                              ”false”, jos toimen käynnistäjä ei ole kauppapaikan ylläpitäjä vaan toimivaltainen viranomainen.
                           
                        
               
                  ”True”– Kauppapaikan ylläpitäjä toimen käynnistäjänä
                  ”FALSE”– Kauppapaikan ylläpitäjä ei ole toimen käynnistäjä
               
            
                  Julkistamisen/ilmoituksen päivämäärä ja aika
               
               
                  Kenttään merkitään julkistamisen / ilmoituksen päivämäärä ja kellonaika.
               
               
                  {DATE_TIME_FORMAT}
               
            
                  Toimen tyyppi
               
               
                  Kenttään merkitään toimen tyyppi.
               
               
                  Keskeyttäminen, lopettaminen, keskeyttämisen lopettaminen.
               
            
                  Toimen perustelut
               
               
                  Kenttään merkitään toimen perustelut.
               
               
                  {ALPHANUM-350}
               
            
                  Voimassaolo alkaa
               
               
                  Kenttään merkitään päivämäärä ja kellonaika, jolloin toimi tulee voimaan.
               
               
                  {DATE_TIME_FORMAT}
               
            
                  Voimassaolo päättyy
               
               
                  Kenttään merkitään päivämäärä ja kellonaika, johon asti toimi on voimassa.
               
               
                  {DATE_TIME_FORMAT}
               
            
                  Meneillään
               
               
                  Kenttään merkitään ”true”, jos toimi on meneillään, ja muuten ”false”.
               
               
                  ”True”– Toimi on meneillään
                  ”False”– Toimi ei ole meneillään
               
            
                  Kauppapaikka (kauppapaikat)
               
               
                  Kenttään merkitään sen kauppapaikan tai niiden kauppapaikkojen MIC-koodi(t) tai ”segment MIC” -koodit, joita toimi koskee.
               
               
                  {MIC}
                  Jos MIC-koodeja on useita, ne erotetaan toisistaan pilkulla.
               
            
                  Liikkeeseenlaskijan nimi
               
               
                  Kenttään merkitään sen rahoitusvälineen liikkeeseenlaskijan nimi, jota toimi koskee.
               
               
                  {ALPHANUM-350}
               
            
                  Liikkeeseenlaskija
               
               
                  Kenttään merkitään sen rahoitusvälineen liikkeeseenlaskijan LEI-koodi, jota toimi koskee.
               
               
                  {LEI}
               
            
                  Rahoitusvälineen tunnus
               
               
                  Kenttään merkitään rahoitusvälineen ISIN-koodi.
               
               
                  {ISIN}
               
            
                  Rahoitusvälineen täydellinen nimi
               
               
                  Kenttään merkitään rahoitusvälineen nimi.
               
               
                  {ALPHANUM-350}
               
            
                  Rahoitusvälineeseen liittyvät johdannaiset
               
               
                  Kenttään merkitään niiden rahoitusvälineeseen liittyvien, delegoidussa asetuksessa (EU) 2017/569 täsmennettyjen johdannaisten ISIN-koodi, joita toimi myös koskee.
               
               
                  {ISIN}
                  Jos ISIN-koodeja on merkittävä useita, ne erotetaan toisistaan pilkulla.
               
            
                  Muut rahoitusvälineeseen liittyvät instrumentit
               
               
                  Kenttään merkitään niiden rahoitusvälineeseen liittyvien johdannaisten ISIN-koodit, joihin toimi vaikuttaa.
               
               
                  {ISIN}
                  Jos ISIN-koodeja on merkittävä useita, ne erotetaan toisistaan pilkulla.
               
            
                  Huomautukset
               
               
                  Kenttään merkitään huomautukset.
               
               
                  {ALPHANUM-350}
               
            
         
      
         Taulukko 4
      
      
         Ilmoituksen muoto, kun toimivaltaiset viranomaiset antavat EAMV:lle ja muille toimivaltaisille viranomaisille tiedoksi päätöksensä kaupankäynnin keskeyttämisen, kaupankäynnin lopettamisen tai keskeytyksen lopettamisen noudattamisesta
      
      
                  KENTTÄ
               
               
                  ILMOITETTAVAT YKSITYISKOHTAISET TIEDOT
               
               
                  RAPORTOINNIN MUOTO
               
            
                  Toimivaltainen viranomainen
               
               
                  Kenttään merkitään alkuperäisestä toimesta ilmoittaneen toimivaltaisen viranomaisen lyhytnimi.
               
               
                  {ALPHANUM-10}
               
            
                  Toimivaltaisen viranomaisen jäsenvaltio
               
               
                  Kenttään merkitään sen toimivaltaisen viranomaisen jäsenvaltion maakoodi, joka ilmoitti alkuperäisestä toimesta.
               
               
                  {COUNTRYCODE_2}
               
            
                  Kyseessä olevan toimen käynnistävä toimivaltainen viranomainen
               
               
                  Kenttään merkitään sen toimivaltaisen viranomaisen lyhytnimi, joka joko noudattaa tai ei noudata alkuperäistä tointa.
               
               
                  {ALPHANUM-10}
               
            
                  Kyseessä olevan toimen käynnistävän toimivaltaisen viranomaisen jäsenvaltio
               
               
                  Kenttään merkitään sen toimivaltaisen viranomaisen jäsenvaltion maakoodi, joka joko noudattaa tai ei noudata alkuperäistä tointa.
               
               
                  {COUNTRYCODE_2}
               
            
                  Alkuperäisen toimen tyyppi
               
               
                  Kenttään merkitään alkuperäisen toimen tyyppi.
               
               
                  Keskeyttäminen, lopettaminen, keskeyttämisen lopettaminen.
               
            
                  Noudattamispäätös, jos sellainen on tehty
               
               
                  Kenttään merkitään tapauksen mukaan
                  
                              —
                           
                           
                              ”true”, jos toimea noudatetaan; tai
                           
                        
                              —
                           
                           
                              ”false”, jos toimea ei noudateta.
                           
                        
               
                  ”True”– Toimea noudatetaan
                  ”False”– Toimea ei noudateta
               
            
                  Perusteet kaupankäynnin lopettamista, keskeyttämistä tai keskeytyksen lopettamista koskevan toimen noudattamatta jättämiselle, jos tällainen päätös on tehty
               
               
                  Kenttään merkitään perusteet kaupankäynnin lopettamista, keskeyttämistä tai keskeytyksen lopettamista koskevan toimen noudattamatta jättämiselle, jos tällainen päätös on tehty.
               
               
                  {ALPHANUM-350}
               
            
                  Ilmoituksen antamispäivä ja -aika
               
               
                  Kenttään merkitään kyseessä olevaa toimea koskevan ilmoituksen antamisen päivämäärä ja kellonaika.
               
               
                  {DATE_TIME_FORMAT}
               
            
                  Voimassaolo alkaa
               
               
                  Kenttään merkitään päivämäärä ja kellonaika, jolloin kyseessä oleva toimi tulee voimaan.
               
               
                  {DATE_TIME_FORMAT}
               
            
                  Voimassaolo päättyy
               
               
                  Kenttään merkitään päivämäärä ja kellonaika, johon asti kyseessä oleva toimi on voimassa.
               
               
                  {DATE_TIME_FORMAT}
               
            
                  Meneillään
               
               
                  Kenttään merkitään ”true”, jos toimi on meneillään, ja muuten ”false”.
               
               
                  ”True”– Toimi on meneillään
                  ”False”– Toimi ei ole meneillään
               
            
                  Kauppapaikka (kauppapaikat)
               
               
                  Kenttään merkitään sen kauppapaikan tai niiden kauppapaikkojen MIC-koodi(t) tai ”segment MIC” -koodit, joita kyseessä oleva toimi koskee.
               
               
                  {MIC}
                  Jos MIC-koodeja on merkittävä useita, ne erotetaan toisistaan pilkulla.
               
            
                  Liikkeeseenlaskijan nimi
               
               
                  Kenttään merkitään sen rahoitusvälineen liikkeeseenlaskijan nimi, jota toimi koskee.
               
               
                  {ALPHANUM-350}
               
            
                  Liikkeeseenlaskija
               
               
                  Kenttään merkitään sen rahoitusvälineen liikkeeseenlaskijan LEI-koodi, jota toimi koskee.
               
               
                  {LEI}
               
            
                  Rahoitusvälineen tunnus
               
               
                  Kenttään merkitään rahoitusvälineen ISIN-koodi.
               
               
                  {ISIN}
               
            
                  Rahoitusvälineen täydellinen nimi
               
               
                  Kenttään merkitään rahoitusvälineen nimi.
               
               
                  {ALPHANUM-350}
               
            
                  Rahoitusvälineeseen liittyvät johdannaiset
               
               
                  Kenttään merkitään niiden rahoitusvälineeseen liittyvien, delegoidussa asetuksessa (EU) 2017/569 täsmennettyjen johdannaisten ISIN-koodi, joita toimi myös koskee.
               
               
                  {ISIN}
                  Jos ISIN-koodeja on merkittävä useita, ne erotetaan toisistaan pilkulla.
               
            
                  Muut rahoitusvälineeseen liittyvät instrumentit
               
               
                  Kenttään merkitään niiden rahoitusvälineeseen liittyvien johdannaisten ISIN-koodit, joihin toimi vaikuttaa.
               
               
                  {ISIN}
                  Jos ISIN-koodeja on merkittävä useita, ne erotetaan toisistaan pilkulla.
               
            
                  Huomautukset
               
               
                  Kenttään merkitään huomautukset.
               
               
                  {ALPHANUM-350}
               
            
         (1)  Komission delegoitu asetus (EU) 2017/569, annettu 24 päivänä toukokuuta 2016, Euroopan parlamentin ja neuvoston direktiivin 2014/65/EU täydentämisestä rahoitusvälineillä käytävän kaupan keskeyttämistä ja lopettamista koskevilla teknisillä sääntelystandardeilla (EUVL L 87, 31.3.2017, s. 122).